暑假話咁快就到,今年唔準備同小朋友外遊,香港一樣有玩樂好選擇,好似香港黃金海岸酒店嘅主題客房住宿計劃,食、玩、瞓一個地方有齊晒,好啱一家大細去!仲可以享用酒店嘅泳池連滑水梯,夏日炎炎好選擇。
酒店內有八個唔同主題嘅客房任你揀,包括太空主題,內有火山口造型嘅睡床;海盜主題,船艙設計一絲不苟;如果想做公主,就一定要揀公主主題房嘞!南瓜車睡床配皇冠裝飾,好夢幻!主題客房全部設有海景露台,剩係景觀都夠晒吸引。
主題客房住宿計劃除咗包一晚房,仲有自助早餐 (兩位成人及一位小童)、主題下午茶,連小朋友工作坊都為你安排好。因應你揀嘅主題房,下午茶同工作坊都唔同架。例如入住嘉年華會主題客房,就可以品嚐「妙想天開嘉年華」下午茶、參加旋轉木馬製作及凍蠟設計;公主主題客就配「公主童夢」下午茶,學整手飾盒同美甲。又食又學,節目豐富。
未完架!入住嘅小朋友會獲發雪糕通行證,入住期間可以任食雪糕。酒店特設水動樂園及游泳池連滑水梯,消暑降溫不二之選。戶外活動仲有飛天鋼索、兒童小火車,最啱活潑好動嘅小朋友。
主題客房住宿計劃
價錢:$2,888 (星期一至四)、$3,088 (星期五及日)、$3,588 (星期六、公眾假期及其前夕)
*額外每位小童加$450
地址:屯門黃金海岸青山公路青山灣段 1 號
*免費享用由酒店往返尖沙咀、荃灣或青衣穿梭巴士服務 (先到先得)
查詢:2452 8833